Ixef amezwaru Asegzi n umezgun d tsuqilt tutlayt tamenzut ɣer tin yebɣa ad d-yesiweḍ izen d tikta s tutlayt-nni nniḍen, ɣef waya yenna-d MOUNIN1 d akken tasuqilt d aɛeddi kan seg unamek n uḍris deg tutlayt ɣer tutlayt tayeḍ, ihi asegzi-agi ur yemgared ara ɣef unamek amezwaru imi i sin n yemyura-agi ama d LADMIRAL neɣ d MOUNIN, mesgzan d akken tasuqilt d aɛeddi seg tutlayt ɣer tayeḍ, maca HERSLUND2 yemgared-iten tamuɣli imi yenna-d :  tasuqilt d alaɣmu ikersen, maca azar-is d asiweḍ n yizen seg unagraw asnilsan ɣer wayeḍ , deg uwali-nsen akk yemyura-agi, rṣan ɣef yiwet n tneqqiṣt, tasuqilt d abrid seg tutlayt tayeḍ, seg unagraw asnilsan ɣer wayeḍ, yeqqim-d kan ma yella d axeddim fessusen, neɣ d win yessuturen tiẓriwin d ilugan d uɣanib.